02009881809980012 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 988 

18 Σεπτεμβρίου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Διαπανεπιστημιακού - Διατμηματικού Προ¬ 
γράμματος Μεταπτυχιακών Σπουδών Ιστορία και 
Φιλοσοφία Επιστημών και της Τεχνολογίας" των 
Τμημάτων Μεθοδολογίας, Ιστορίας και Θεωρίας 
της Επιστήμης του Πανεπιστημίου Αθηνών και Γε¬ 
νικού του Εθνικού Μετσόβιου Πολυτεχνείου, σε α¬ 
ντικατάσταση του Π.Μ.Σ. που είχε εγκριθεί με την 
Φ.711/Β7/147/14-3-96 Υπουργική Απόφαση (ΦΕΚ 
211/Β796). 1 

Έγκριση Διαπανεπιστημιακού-Διατμηματικού Προ¬ 
γράμματος Μεταπτυχιακών Σπουδών "Επιστήμη 
και Τεχνολογία των Πολυμερών" των Τμημάτων 
Φυσικής, Χημείας και Χημικών Μηχανικώντου Πα¬ 
νεπιστημίου Πάτριον και του Τμήματος Χημείας 
του Πανεπιστημίου Ιωαννίνων σε αντικατάσΓαση 
του Π.Μ.Σ. που είχε εγκριθεί με την Φ.711/169/ 
Β7/466/29.7.96 (763/Β' /96) Υπουργική απόφαση, 
όπως τροποποιήθηκε με την Β7/413/7-8-98 ομοία 
(738/Β797). 2 

Έγκριση Προγράμματος Μεταπτυχιακών Σπουδών 
"Διαπανεπιστημιακό Διδακτορικό Πρόγραμμα 
Σπουδών" των Τμημάτων Οικονομικής Επιστή¬ 
μης του Οικονομικού Πανεπιστημίου Αθηνών και 
του Εθνικού και Καποδιστριακού Πανεπιστημίου 
Αθηνών. 3 

Έγκριση προγράμματος Μεταπτυχιακών Σπουδών 
του Τμήματος Αγρονόμων και Τοπογράφων Μη¬ 
χανικών της Πολυτεχνικής Σχολής του ΑΠΘ με 
τίτλο ΤΕΩΠΛΗΡΟΦΟΡΙΚΗ" σε αντικατάσταση του 
Π.Μ.Σ. που είχε εγκριθεί με την αριθμ. Φ.711/ 

114/Β7/208/23.4.96 Υπουργική απόφαση (ΦΕΚ 
305/Β/96). 4 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Β7/246 (1) 

Έγκριση Διαπανεπιστημιακού - Διατμηματικού Προγράμ¬ 
ματος Μεταπτυχιακών Σπουδών "Ιστορία και Φιλοσο¬ 
φία Επιστημών και της Τεχνολογίας" των Τμημάτων 
Μεθοδολογίας, Ιστορίας και Θεωρίας της Επιστήμης 
του Πανεπιστημίου Αθηνών και Γενικού του Εθνικού 
Μετσόβιου Πολυτεχνείου, σε αντικατάσταση του 
Π.Μ.Σ. που είχε εγκριθεί με την Φ.711/Β7/147/14-3-96 
Υπουργική Απόφαση (ΦΕΚ 211/Β796). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις διατάξεις: 

α) Των άρθρων 11, 12 και 13του Ν. 2083/92 (ΦΕΚ 159τ. 
Α') “Εκσυγχρονισμός της Ανωτάτης Εκπαίδευσης" 

β) Του άρθρου 16 παρ. 1 και 2 του Ν. 2327/1995 (ΦΕΚ 
156τ. Α') "Εθνικό Συμβούλιο Παιδείας, ρύθμιση θεμάτων 
Έρευνας, Παιδείας κ.λπ." 

γ) Του άρθρου 29Α'του Ν. 1558/1985 (ΦΕΚ 137 Α') "Κυ¬ 
βέρνηση και Κυβερνητικά Όργανα", όπως αυτό προστέ¬ 
θηκε με το άρθρο 27 του νόμου 2081/1992 (ΦΕΚ 154 Α') 
"Ρύθμιση του θεσμού των επιμελητηρίων και άλλες διατά¬ 
ξεις" και αντικαταστάθηκε με την παράγραφο 2α του άρ¬ 
θρου 1 του Ν. 2469/1997 (ΦΕΚ 38 Α' ) "Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις". 

δ) Της αριθ. Φ711/Β7/147/14-3-96 Υπουργικής Απόφα¬ 
σης (ΦΕΚ211/Β/96). 

ε) Την αριθμ. Ο (94) 1423/29-7-97 απόφαση της Επιτρο¬ 
πής Ευρωπαϊκών Κοινοτήτων, σχετικά με την χορήγηση 
συνδρομής του Ευρωπαϊκού Κοινοτικού Ταμείου (ΕΚΤ) 
και του Ευρωπαϊκού Ταμείου Περιφερειακής Ανάπτυξης 
(ΕΤΠΑ) για την υλοποίηση του ΕΠΕΑΕΚ που εντάσσεται 
στο Κοινοτικό Πλαίσιο Στήριξης στην Ελλάδα. 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του Κρατικού Προ¬ 
ϋπολογισμού, σύμφωνα με τη διάταξη της παραγράφου 4 
του άρθρου 1 του Ν. 2469 (ΦΕΚ 38τ.Α') "Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις" 

3. Το απόσπασμα πρακτικού της Γ.Σ.Ε.Σ. του Τμήματος 

α) Μ.Ι.Θ.Ε. (συνεδρία 12/3/1998) 

β) Γενικού Τμήματος (συνεδρία 9/4/1998) 

4. Το απόσπασμα των πρακτικών των Συγκλήτων με την 
ειδική σύνθεση αυτών. 

α) του Ε.Κ.Π.Α. συνεδρία9/4/1998 και 
β) του Εθνικού Μετσοβίου Πολυτεχνείου συνεδρία 
26/6/1998. 

5. Το Υ.Σ.4187/2-6-98 βάσει του οποίου προσαρμόσθη- 
κε το άρθρο 6 της απόφασης αυτής, αποφασίζουμε: 

Εγκρίνουμε από το ακαδημαϊκό έτος 1997-98 τη λει¬ 
τουργία του Διαπανεπιστημιακού - Διατμηματικού Προ¬ 
γράμματος Μεταπτυχιακών Σπουδών (Π.Μ.Σ.) των Τμη¬ 
μάτων 

α) Μεθοδολογίας, Ιστορίας και Θεωρίας της Επιστήμης 
του Πανεπιστημίου Αθηνών 

β) Γενικού του Εθνικού Μετσόβιου Πολυτεχνείου σε α¬ 
ντικατάσταση του Π.Μ.Σ. που είχε εγκριθεί με την αριθ. 
Φ.711/Β7/Μ7/14-3-96 Υπουργική Απόφαση (ΦΕΚ 211 /Β' 
/96), σύμφωνα μετά εξής: 

Άρθρο 1 

Γενικές διατάξεις 

Τα Τμήματα 

1. Μεθοδολογίας, Ιστορίας και Θεωρίας της Επιστήμης 
του Πανεπιστημίου Αθηνών 

2. Γενικό του Εθνικού Μετσόβιου Πολυτεχνείου οργα¬ 
νώνουν και λειτουργούν Πρόγραμμα Μεταπτυχιακών 
Σπουδών με τίτλο Ιστορία και Φιλοσοφία των Επιστημών 
και της Τεχνολογίας" από το ακαδημαϊκό έτος 1997-98, 
σύμφωνα με τις διατάξεις της απόφασης αυτής και τις 
διατάξεις των άρθρων 10 έως 12 του Ν. 2083/92. Τη διοι¬ 
κητική υποστήριξη του προγράμματος αναλαμβάνει το 
Τμήμα Μεθοδολογίας, Ιστορίας και Θεωρίας της Επιστή¬ 
μης του Πανεπιστημίου Αθηνών. 

Άρθρο 2 

Αντικείμενο - σκοπός 

Αντικείμενο του ΠΜΣ είναι η Ιστορία και Φιλοσοφία των 
Επιστημών και της Τεχνολογίας. Περιλαμβάνει δυο πε¬ 
ριοχές: 

α) Τα Μαθηματικά και τις Φυσικές Επιστήμες 
β) Τις Κοινωνικές και Ανθρωπιστικές Επιστήμες. 

Το ΠΜΣ αποσκοπεί στην ανάπτυξη της έρευνας και την 
προαγωγή της γνώσης στην Ιστορία, Φιλοσοφία και Με¬ 
θοδολογία της Λογικής, των Μαθηματικών, των Φυσικών 
Επιστημών, των Ανθρωπιστικών και Κοινωνικών Επιστη¬ 
μών, καθώς και της Τεχνολογίας. Επίσης αποσκοπεί στη 
βελτίωση της ανταγωνιστικότητας του Ελληνικού επιστη¬ 
μονικού δυναμικού στα πλαίσια του Ευρωπαϊκού και γενι¬ 
κότερα του παγκόσμιου χώρου. 

Με τη σύμπραξη του Τμήματος Μεθοδολογίας, Ιστο¬ 
ρίας και Θεωρίας της Επιστήμης από το Πανεπιστήμιο Α¬ 
θηνών και του Γενικού Τμήματος από το Εθνικό Μετσόβιο 
Πολυτεχνείο επιδιώκεται: 

1. Η εκμετάλλευση του ελληνικού επιστημονικού δυνα¬ 
μικού που εξειδικεύεται στη γνωστική περιοχή του ΠΜΣ. 

2. Η εκμετάλλευση της υλικοτεχνικής υποδομής των ι¬ 
δρυμάτων που συμπράττουν. 

3. Η αποτελεσματικότερη αλληλεπίδραση επιστήμης 
και τεχνολογίας μέσω της διεπιστημονικής μελέτης της Ι¬ 
στορίας και της Φιλοσοφίας των, με στόχο την ισόρροπη 
εκπαίδευση νέων επιστημόνων. 


Άρθρο 3 

Μεταπτυχιακοί Τίτλοι 
Το Π.Μ.Σ. απονέμει: 

α) Μεταπτυχιακό Δίπλωμα Ειδίκευσης (Μ.Δ.Ε.) και 
β) Διδακτορικό Δίπλωμα (Δ.Δ.) 

"Ιστορία και Φιλοσοφία των Επιστημών και της Τεχνολο¬ 
γίας". 

Οι τίτλοι απονέμονται από κοινού από τα συνεργαζόμε- 
να τμήματα των ΑΕΙ, των οποίων τα ονόματα εμφανίζονται 
εις τους χορηγούμενους τίτλους σπουδών. 

Άρθρο 4 

Κατηγορίες πτυχίούχων 

Στο Π.Μ.Σ. γίνονται δεκτοί πτυχιούχοι όλωντων Τμημά¬ 
των Α.Ε.Ι της ημεδαπής ή αντίστοιχων Τμημάτων της αλ¬ 
λοδαπής. Στο ΠΜΣ γίνονται, κατ’ αρχήν, δεκτές και υπο¬ 
ψηφιότητες κατόχωντίτλων σπουδών, υπό τις προϋποθέ¬ 
σεις που ο νόμος ορίζει (άρθρα 10 παρ. 3,11 παρ. 2 και 3, 
12παρ. 2του Ν. 2083/92 και 16, παρ. Ια του Ν. 2327/95). 

Άρθρο 5 

Χρονική διάρκεια 

Η χρονική διάρκεια για την απονομή των κατά το άρθρο 
3 τίτλων ορίζεται για μεν το Μεταπτυχιακό Δίπλωμα Ειδί¬ 
κευσης σε τέσσερα (4) εξάμηνα η ελάχιστη και έξι (6) ε¬ 
ξάμηνα η μέγιστη και για το Διδακτορικό Δίπλωμα επί πλέ¬ 
ον έξι (6) εξάμηνα η ελάχιστη και δώδεκα (12) εξάμηνα η 
μέγιστη. 

Άρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαι¬ 
δευτικές και ερευνητικές δραστηριότητες για την απονο¬ 
μή των κατά το άρθρο 3 τίτλων ορίζονται ως εξής: 

Για το Μ.Δ.Ε. 

Α. Υποχρεωτικά 
1. Λογική 

Β. Κατ’ επιλογήν υποχρεωτικά 

1. Συστηματική Φιλοσοφία 

2. Φιλοσοφία των Επιστημών 

3. Θέματα Ιστορίας της Φιλοσοφίας 

4. Αρχαία Ελληνική Επιστήμη και Φιλοσοφία 

5. Θέματα Επιστήμης και Φιλοσοφίας στο Μεσαίωνα 

6. Νεώτερη Φιλοσοφία 

7. Ιστορία των Επιστημών του 16ου και 17ου αιώνα 

8. Οι Επιστήμες από τον 18ο έως τον 20ο αιώνα. 

Γ. Σεμινάρια 

Κύκλος ειδικών σεμιναρίων Ιστορίας και Φιλοσοφίας 
των Επιστημών και της Τεχνολογίας. 

Δ. Ειδικά Μαθήματα 
Ερευνητική Μεθοδολογία. 

Για την απονομή του ΜΔΕ οι φοιτητές οφείλουν να ολο¬ 
κληρώσουν επιτυχώς την παρακολούθηση 
α) του μαθήματος της Λογικής, 
β) πέντε (5) εκ των οκτώ κατ’ επιλογήν υποχρεωτικών 
μαθημάτων, εκ των οποίων ένα τουλάχιστον θα είναι από 
την περιοχή της Φιλοσοφίας της Επιστήμης, ένα από την 
περιοχή της Ιστορίας της Επιστήμης και ένα από την πε- 
ριοχή της Ιστορίας της Φιλοσοφίας, γ) τεσσάρων (4) εκ 
τωνπροσφερομένων σεμιναρίων και δ) του ειδικού μαθή¬ 
ματος "Ερευνητική Μεθοδολογία” υπό την εποπτεία του 
αντιστοίχου συμβούλου σπουδών. 

Επίσης οι φοιτητές οφείλουν να συγγράφουν επιτυχώς 
μεταπτυχιακή εργασία διπλώματος. 

Η ερευνητική απασχόληση των φοιτητών διεξάγεται σε 
σχέση με την μεταπτυχιακή εργασία διπλώματος, καθώς 
και σε σχέση με τη συγγραφή συντομότερων εργασιών 
στα πλαίσιο των προσφερομένων μαθημάτων και σεμινα¬ 
ρίων. 

Όλα τα μαθήματα και σεμινάρια του ΠΜΣ είναι εξαμηνι¬ 
αία. Οι εβδομαδιαίες ώρες διδασκαλίας και οι αντίστοιχες 
διδακτικές μονάδες για κάθε ένα μάθημα ή σεμινάριο εί¬ 
ναι τρεις (3). Οι διδακτικές μονάδες της μεταπτυχιακής 
εργασίας διπλώματος είναι δώδεκα (12). 

Για το Διδακτορικό Δίπλωμα. 

Για την απονομή του διδακτορικού διπλώματος απαι¬ 
τούνται: 

α) Η απόκτηση του ΜΔΕ του παρόντος ΠΜΣ ή ισότιμου 
τίτλου απονεμόμενου από ΑΕΙ της ημεδαπής ή αλλοδα¬ 
πής ή ουσιαστικά προσόντα τουλάχιστον ισοδύναμα με 
αυτά που αντιστοιχούν στο ΜΔΕ. 

β) Η παρακολούθηση ειδικών σεμιναρίων, σύμφωνα με 
την υπόδειξη της τριμελούς επιτροπής επίβλεψης των υ¬ 
ποψηφίων διδακτόρων. 

γ) Η επιτυχής παρουσίαση εκ μέρους των υποψηφίων 
διδακτόρων διάλεξης σε θέμα της διδακτορικής τους δια- 
τριβής. 

δ) Η επιτυχής παρακολούθηση του μαθήματος Ερευ¬ 
νητική Μεθοδολογία", στη περίπτωση που κάτι τέτοιο δεν 
έχει γίνει κατά την απόκτηση του ΜΔΕ εκ μέρους των υ¬ 
ποψηφίων διδακτόρων. 

ε) Η συγγραφή διδακτορικής διατριβής και η επιτυχής 
υποστήριξη αυτής, σύμφωνα μετά οριζόμενα στο άρθρο 
12του Ν. 2083/92. 

Άρθρο 7 

Αριθμός εισακτέων 

Ο αριθμός των εισακτέων στο πρόγραμμα ορίζεται κατ’ 
ανώτατο όριο σε δώδεκα (12) κατ’ έτος για το ΔΔ και σε εί¬ 
κοσι πέντε (25) κατ έτος για το ΜΔΕ. 

Άρθρο 8 
Προσωπικό 

Προβλέπεται η διδασκαλία από είκοσι (20) μέλη ΔΕ Π 
του Τμήματος ΜΙΘΕτου Πανεπιστημίου Αθηνών και δέκα 
(10) μέλη ΔΕΠ του Γενικού Τμήματος του ΕΜΠ (σύνολο 
30). Επιπλέον θα διδάξουν και μέλη ΔΕΠ με παρεμφερές 
γνωστικό αντικείμενο από άλλα ΑΕΙ της ημεδαπής. Τέλος 
προβλέπεται η συμμετοχή Ελλήνων και ξένων επισκεπτών 
από τα πλέον αξιόλογα Πανεπιστήμια και Ερευνητικά Κέ¬ 
ντρα του Εξωτερικού. 

Άρθρο 9 

Υλικοτεχνική υποδομή 

Διατίθεται ο εξοπλισμός των Τμημάτων και των εργα¬ 
στηρίων τους. Υπάρχουν ανάγκες κυρίως για αγορές η¬ 
λεκτρονικού εξοπλισμού, φωτοτυπικών μηχανημάτων και 
εποπτικών μέσων (προβολείς διαφανειών). Τονίζουμε ότι 
οι δαπάνες για τις αγορές αυτές δεν επηρεάζουν τη βιω¬ 
σιμότητα του προγράμματος, αφού θα γίνουν στη φάση 
αναμόρφωσης του ΠΜΣ. Το ΠΜΣ θα υποστηρίζεται βι¬ 
βλιογραφικά από τις βιβλιοθήκες των συμμετεχόντων 
Τμημάτων, αλλά στην παρούσα φάση απαιτείται η αγορά 
ικανού αριθμού βιβλίων που είναι απαραίτητα για την με- 
τέπειτα λειτουργία του ΠΜΣ. Επίσης θεωρούνται ανα¬ 


γκαίες κάποιες δαπάνες για διαρρύθμιση και εξοπλισμό 
αιθουσών. 

Κατάσταση υπάρχοντος εξοπλισμού 
Το εργαστήριο Ηλεκτρονικής Διαχείρησης Ιστορικών 
Αρχείων του Τμήματος Μεθοδολογίας, Ιστορίαςκαι Θεω¬ 
ρίας της Επιστήμης διαθέτει τον ακόλουθο εξοπλισμό: 

1. 1 Βθιλ/θγ άουόΐβ Ρβηίίυιτι 120 Μόζ, ΒΑΜ 64 ΜΒ, δύο 
σκληρούς δίσκους των 2 ΟΒ έκαστος και Οϋ-ΒΟΜ άπνε. 
Λειτουργεί σε περιβάλλον ννίηάοννε ΝΤ. 

2. 11 προσωπικούς υπολογιστές Ρβηίίυιτι οι οποίοι κυ¬ 
μαίνονται από 75 έως 120 ΜΙίζ, ΒΑΜ 16 ΜΒ, σκληρούς δί¬ 
σκους από 1-2 ΘΒ και Οϋ-ΒΟΜ άπνβ. Λειτουργούν σε πε¬ 
ριβάλλον ν\/ί ηάοννδ 95. 

3. 2 503ηηβΓ5 ΚοάαΚ της σειράς ΒΡ3, ειδικά για την ψη- 
φιοποίηση θετικών και αρνητικών ίίΐπΐδ, με μέγιστη ανά¬ 
λυση 2.000 X 3.000 φί. 

4. 1 επίπεδο δοβηηβΓ με μέγιστη επιφάνεια σάρωσης 
22x30 ογπ και μέγιστη ανάλυση 1.200 άρί. 

5. 1 συσκευή ϋεΐβ-Αυάίο Τερβ για την αποθήκευση δε¬ 
δομένων σε μικροκασέτατων 4 ΘΒ. 

6.1 Οϋ-ννπΐθΓ τετραπλής ταχύτητας εγγραφής και ανά¬ 
γνωσης για την αποθήκευση δεδομένων και την εγγραφή 
δίσκων Οϋ-ΒΟΜ. 

7. 1 ζΐρ άπνβ 100 ΜΒγιατη μεταφορά δεδομένων. 

8. 2 ασπρόμαυρους εκτυπωτές ΙεεβΓ με αναλυση 600 
φί. 

9. Το εργαστήριο διαθέτει, τέλος, εσωτερικό δίκτυο 
ΤΜη ΕίΙΐθΠΊθί για τη διαμεταγωγή δεδομένων μεταξύ των 
υπολογιστών καθώς και ΓποάβιτΊ για την επικοινωνία με ε¬ 
ξωτερικούς χρήστες. 

Το σπουδαστήριο του Τομέα Α.Κ.Ε.Δ. του Πολυτεχνεί¬ 
ου διαθέτει τον ακόλουθο εξοπλισμό: 

1.4 Ρβηίίυιτι (133 ΜΙίζ, 32 ΒΑΜ, ΟΟ ΒΟΜ 8χ, 1 ΘΒ ΗβιχΙ 
ΟίβΚ) 

2.2 ΜεεΙπΐοδΙι Ρβιΐοητιε 

3. 4x486 (133 ΜΙίζ, 16 ΒΑΜ, ΟΌ ΒΟΜ 2χ, 400 ΚΒ ΗειτΙ 
ϋίδΙ<) 

4.3 εκτυπωτές ΙβδβΓ 600 φί 

5.4 εκτυπωτές ίηΐήβί, 600 φί 

6. 3δοειηηβΓδ 1200φί 

Όλοι οι υπολογιστές είναι συνδεδεμένοι με το δίκτυο 
του Πολυτεχνείου. 

Άρθρο 10 

Διάρκεια λειτουργίας 

Το Π.Μ.Σ. θα λειτουργήσει για περίοδο δέκα (10) ετών 
από 1 -1 -1997 έως 31 -12-2006. 

Άρθρο 11 

Κόστος λειτουργίας 

Από 1-1-1997 έως 31-12-1999 το κόστος λειτουργίας υ¬ 
πολογίζεται σε δρχ. 184.000.000 που θα καλυφθεί από το 
πρόγραμμα του ΕΠΕΑΕΚκαιτο οποίο αναλύεται ως εξής: 

α) Αμοιβές (μέλη Δ.Ε.Π., εξωτερ. συνεργάτες, διοικητι¬ 
κό προσωπικό) 62.000.000 
β) Δαπάνες μετακινήσεων: 10.000.000 
γ) Δαπάνες αναλώσιμων και άλλες προμήθειες: 
20 . 000.000 

δ) Δαπάνες υποτροφιών: 55.200.000 
ε) Υλικοτεχνική υποδομή: 27.600.000 
στ) Γενικές δαπάνες: 9.200.000 
Από 1-1-2000 το ετήσιο κόστος λειτουργίας προβλέπε- 
ται ότι θα είναι ως εξής: 

α) 8.000.000 
β) 2.000.000 
γ) 2.500.000 
δ) 8.000.000 
ε) 3.000.000 
στ) 1.000.000 

Μετά τη λήξη του ΕΠΕΑΕΚ διαβλέπουμε τέσσερις πη¬ 
γές πόρων για το ΠΜΣ: 

1) Πανεπιστημιακοί πόροι, 

2) Έσοδα από ερευνητικά προγράμματα, 

3) Έσοδα από δημόσιους οργανισμούς και ιδιωτικούς 
παραγωγικούς φορείς, 

4) Πόροι από τον ιδιωτικό τομέα. 

Άρθρο 12 

Μεταβατικές διατάξεις 

Μέχρι να εκδοθεί ο κανονισμός Μεταπτυχιακών Σπου¬ 
δών κάθε θέμα κανονισμού θα ρυθμίζεται από την Ειδική 
Διατμηματική Επιτροπή. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1998 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

-♦- 

Αριθ. Β7/337 (2) 

Έγκριση Διαπανεπιστημιακού-Διατμηματικού Προγράμ¬ 
ματος Μεταπτυχιακών Σπουδών Επιστήμη και Τεχνο¬ 
λογία των Πολυμερών" των Τμημάτων Φυσικής, Χημεί¬ 
ας και Χημικών Μηχανικών του Πανεπιστημίου Πα- 
τρών και του Τμήματος Χημείας του Πανεπιστημίου 
Ιωαννίνων σε αντικατάσταση του Π.Μ.Σ. που είχε ε- 
γκριθεί με την Φ.711/169/Β7/466/29.7.96 (763/Β' /96) 
Υπουργική απόφαση, όπως τροποποιήθηκε με την 
Β7/413/7-8-98 ομοία (738/Β' /97). 

Ο ΥΠΟΥΡΓΟΣ 

ΕΘΝΙΚΗΣ ΦΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των άρθρων 11, 12 και 13 του Ν.2083/92 (ΦΕΚ 159 
τ.Α') Εκσυγχρονισμός της Ανωτάτης Εκπαίδευσης". 

β) Του άρθρου 16 παρ. 1 και 2 του Ν.2327/1995 (ΦΕΚ 
156 τ.Α') Εθνικό Συμβούλιο Παιδείας, ρουμιση θεμάτων 
Έρευνας Παιδείας κ.λ.π.". 

γ) Του άρθρου 29Α'του Ν.1558/1985 (ΦΕΚ 137 Α') "Κυ¬ 
βέρνηση και Κυβερνητικά Όργανα", όπως αυτό προστέ¬ 
θηκε με το άρθρο 27του Ν.2081/1992 (ΦΕΚ 154 Α') "Ρύθ¬ 
μιση του θεσμού των επιμελητηρίων και άλλες διατάξεις" 
και αντικαταστάθηκε με την παράγραφο 2α του άρθρου 1 
του Ν.2469/1997 (ΦΕΚ 38Α’) "Περιορισμός και βελτίωση 
της αποτελεσματικότητας των κρατικών δαπανών και άλ¬ 
λες διατάξεις". 

δ) Την αριθ.Ο (94) 1423/29-7-97 απόφαση της Επιτρο¬ 
πής Ευρωπαϊκών Κοινοτήτων, σχετικά με τη χορήγηση 
συνδρομής του Ευρωπαϊκού Κοινοτικού Ταμείου (ΕΚΤ) 
και του Ευρωπαϊκού Ταμείου Περιφερειακής Ανάπτυξης 
(ΕΤΠΑ) για την υλοποίηση του ΕΠΕΑΕΚ που εντάσσεται 
στο Κοινοτικό Πλαίσιο Στήριξης στην Ελλάδα. 

2. Το γεγονός ότι από τις διατάξεις της απόφασης αυ¬ 


τής δεν προκαλείται δαπάνη εις βάρος του Κρατικού Προ¬ 
ϋπολογισμού, σύμφωνα με τη διάταξη της παραγράφου 4 
του άρθρου 1 του Ν.2469 (ΦΕΚ 38 τ.Α') "Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις". 

3. Το απόσπασμα πρακτικού της Γ.Σ.Ε.Σ. των παραπά¬ 
νω Τμημάτων Φυσικής (συνεδρία. 12/18-5-1998), Χημείας 
(συνεδρία.215/12-5-1998), Χημικών Μηχανικών (συνε- 
δρία.209/19-5-1998) του Πανεπιστημίου Πατρών και Χη¬ 
μείας (συνεδρία 28-3-97) του Πανεπιστημίου Ιωαννίνων. 

4. Το απόσπασμα πρακτικού της Συγκλήτου με την ειδι¬ 
κή σύνθεση του Πανεπιστημίου Πατρών (συνεδρία.273/ 
27-5-98.) και του Πανεπιστημίου Ιωαννίνων (συνε- 
δρία.794/28-5-98) 

5. Το Υ.Σ. 6683/29-7-98 της Δ/νσης Κ.Π.Σ ,με το οποίο 
βεβαιώνεται ότι η πρόταση αυτή πληροί τους όρους της 
προκήρυξης, αποφασίζουμε: 

Εγκρίνουμε από το ακαδημαϊκό έτος 1997-1998 τη λει¬ 
τουργία του Προγράμματος Μεταπτυχιακών Σπουδών 
(Π.Μ.Σ.) τωνΤμημάτωνΦυσικής, Χημείας και Χημικών Μη¬ 
χανικών του Πανεπιστημίου Πατρών και του Τμήματος 
Χημείας του Πανεπιστημίου Ιωαννίνων, σε αντικατάσταση 
του Π.Μ.Σ. που είχε εγκριθεί με την αριθ. Φ.711/169/Β7/ 
466/29.7.96 (763/8796) Υπουργική απόφαση, όπως τρο¬ 
ποποιήθηκε με την αριθμ. Β7/413/7-8-98 ομοία (738/Β* 
/97), σύμφωνα μετά εξής: 

Άρθρο 1 

Γ ενικές Διατάξεις 

Τα Τμήματα Φυσικής, Χημείας και Χημικών Μηχανικών 
του Πανεπιστημίου Πατρών και το Τμήμα Χημείαςτου Πα¬ 
νεπιστημίου Ιωαννίνων οργανώνουν και λειτουργούν Δια- 
πανεπιστημιακό-Διατμηματικό Μεταπτυχιακό Πρόγραμ¬ 
μα Σπουδών στην Επιστήμη και Τεχνολογία των Πολυμε¬ 
ρών από το ακαδημαϊκό έτος 1998-99, σύμφωνα με τις 
διατάξεις της απόφασης αυτής και τις διατάξεις των άρ¬ 
θρων 10 έως 12του Ν. 2083/92. Τη διοικητική υποστήριξη 
του προγράμματος αναλαμβάνει το Τμήμα Φυσικής του 
Πανεπιστημίου Πατρών. 

Άρθρο 2 

Αντικείμενο - Σκοπός 

Αντικείμενο του Π.Μ.Σ. είναι η Επιστήμη και Τεχνολογία 
των Πολυμερών. Το Π.Μ.Σ. αποσκοπεί στην ανάπτυξη της 
έρευνας και την προαγωγή της γνώσης στη περιοχή των 
Πολυμεριύν Υλικών. Επίσης αποσκοπεί στην βελτίωση 
της ανταγωνιστικότητας του ελληνικού επιστημονικού 
δυναμικού στα πλαίσια του ευρωπαϊκού και γενικότερα 
του παγκόσμιου χώρου. 

Με τη σύμπραξη Τμημάτων τόσο από Πανεπιστημιακές 
Σχολές Θετικίον Επιστημών όσο και από Πολυτεχνικές 
Σχολές επιδιώκεται: 

1. Η αξιοποίηση του ελληνικού επιστημονικού δυναμι¬ 
κού που εξειδικεύεται στην γνωστική περιοχή του Π.Μ.Σ. 

2. Η αξιοποίηση της υλικοτεχνικής υποδομής των Τμη¬ 
μάτων και των σχολών που συμπράττουν καθώς και των Ε¬ 
ρευνητικών Ινστιτούτων και Εργαστηρίων που διασυνδέ- 
ονται με τα αντίστοιχα Τμήματα. 

3. Η αποτελεσματικότερη αλληλεπίδραση επιστήμης 
και τεχνολογίας με στόχο την ισόρροπη εκπαίδευση νέων 
επιστημόνων. 

Άρθρο 3 

Μεταπτυχιακοί Τίτλοι 
Το Π.Μ.Σ απονέμει: 

α) Μεταπτυχιακό Δίπλωμα Ειδίκευσης στην Επιστήμη 
και Τεχνολογία Πολυμερών. 

β) Διδακτορικό Δίπλωμα στην Επιστήμη και Τεχνολογία 
των Πολυμερών. 

Οι τίτλοι απονέμονται από κοινού από τα συνεργαζόμε- 
να τμήματα των ΑΕΙ των οποίων τα ονόματα εμφανίζονται 
εις τους χορηγούμενους τίτλους Σπουδών. 

Άρθρο 4 

Κατηγορίες Πτυχιούχων 

Στο Π. Μ .Σ γίνονται δεκτοί πτυχίο ύχοι των Τ μημάτων Φυ¬ 
σικής, Χημείας και Χημικών Μηχανικών, απόφοιτοι άλλων 
Τμημάτων Σχολών Θετικών Επιστημών και Πολυτεχνικών 
Σχολών των Α.ΕΛ της ημεδαπής ή αντίστοιχων τμημάτων 
της αλλοδαπής, καθώς και πτυχιούχοι Τμημάτων των 
Τ.Ε.Ι. συναφών κατευθύνσεων πρός τα αναγραφόμενα 
τμήματα σύμφωνα με τις προϋποθέσεις που έχει ορίσει η 
Διατμηματική Συντονιστική Επιτροπή, τα προβλεπόμενα 
στον κανονισμό Μεταπτυχιακών Σπουδών του Πανεπι¬ 
στημίου και το άρθρ. 16 του Ν.2327/95. 

Άρθρο 5 

Χρονική Διάρκεια 

Η χρονική διάρκεια για την απονομή των κατά το άρθρο 
3 τίτλων ορίζεται για μεν το Μεταπτυχιακό Δίπλωμα Ειδί¬ 
κευσης σε 4 διδακτικά εξάμηνα και για το Διδακτορικό Δί¬ 
πλωμα επί πλέον 2 εξάμηνα τουλάχιστον. 

Άρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαι¬ 
δευτικές και ερευνητικές δραστηριότητες για την απονο¬ 
μή των κατά το άρθρο 3 τίτλων ορίζονται ως εξής: 

-ΓιατοΜΑΕ. 

Α' Εξάμηνο 

Διδασκ. Εργαστ. 

Α1. Φυσικοχημεία Πολυμερών (Υποχρεωτικό) 3 0 

Α2. Σύνθεση Πολυμερών και Τεχνικές 

Πολυμερισμού (Υποχρεωτικό) 3 3 

Α3. Μηχανική των Πολυμερών (Υποχρεωτικό) 3 3 

Β' Εξάμηνο 

Β1. Στατική Φυσική Μακρομορίων (Υποχρεωτικό) 3 0 

Β2. Φυσικός, Χημικός και Μηχανικός 

Χαρακτηρισμός Πολυμερών (Υποχρεωτικό) 2 3 

και ένα από τα πιο κάτω μαθήματα: 

ΒΕΙ. Μοριακή Προσομοίωση για την 3 2 

Πρόβλεψη των Ιδιοτήτων των 
Πολυμερών με τη Χρήση Η/Υ 
ΒΕ2. Σχέσεις Δομής και Ιδιοτήτων 

Πολυμερικών Υλικών 3 0 

ΒΕ3. Σύνθετα Υλικά 3 0 

Γ Εξάμηνο 

Ερευνητική Μεθοδολογία- 

Διπλωματική Εργασία (Υποχρεωτικό) 

και δύο από τα πιο κάτω μαθήματα: 

ΓΕ1. Προηγμένα Πολυμερικά Υλικά 

για Τεχνολογικές Εφαρμογές 3 0 


ΓΕ2. Ρεολογία Πολυμερών 3 0 

ΓΕ3. Πολυμερή και Περιβάλλον 2 0 

ΓΕ4. Ειδικά Θέματα Τεχνολογίας 2 0 

Πολυμερών 
Δ' Εξάμηνο 

Ερευνητική Μεθοδολογία- 

Διπλωματική Εργασία (Υποχρεωτικό) 

Κατά τη διάρκεια των σπουδών τους οι μεταπτυχιακοί 
φοιτητές υποχρεούνται σε παρακολούθηση μεταπτυχια¬ 
κών μαθημάτων, συμμετοχή σε εργαστηριακές ασκήσεις 
και ειδικότερα για τη λήψη Μεταπτυχιακού Διπλώματος 
Ειδίκευσης, στη συγγραφή Μεταπτυχιακής Εργασίας Ει¬ 
δίκευσης. 

Ο ελάχιστος αριθμός μεταπτυχιακών μαθημάτων που α¬ 
παιτούνται για τη λήψη Μ.Δ.Ε. ορίζεται σε 8. 

-Για το Διδακτορικό Δίπλωμα 

Οι μεταπτυχιακοί φοιτητές που θα ακολουθήσουν το 
Πρόγραμμα για Διδακτορικό Δίπλωμα υποχρεούνται να 
παρακολουθήσουν 8 (οκτώ) μαθήματα από το παραπάνω 
πρόγραμμα και να εκπονήσουν πρωτότυπη Διδακτορική 
Διατριβή. 

Άρθρο 7 

Αριθμός εισακτέων 

Ο αριθμός εισακτέων στο πρόγραμμα ορίζεται κατ’ α¬ 
νώτατο όριο σε τριάντα (30) ανά έτος. 

Άρθρο 8 
Προσωπικό 

Κατ’ ελάχιστο προβλέπεται η διδασκαλία από 3 μέλη 
ΔΕΠ από κάθε ένα από τα τέσσερα συμβαλλόμενα τμή¬ 
ματα (σύνολο 12). Επιπλέον, θα διδάξουν και μέλη ΔΕΠ με 
παρεμφερές γνωστικό αντικείμενο από άλλα ΑΕΙ και ε¬ 
ρευνητικά κέντρα της ημεδαπής. 

Τέλος προβλέπεται η συμμετοχή αναγνωρισμένων Ελ¬ 
λήνων και ξένων επιστημόνων από Πανεπιστήμια και Ε¬ 
ρευνητικά κέντρα του εξωτερικού. 

Άρθρο 9 

Υλικοτεχνική Υποδομή 

Τα Τμήματα που συμμετέχουν στο ΠΜΣ θα διαθέσουν 
την αναγκαία υποδομή (Αίθουσες διδασκαλίας, υπολογι¬ 
στές, βιβλιοθήκες και εργαστήρια), καθώς και τα απαραί¬ 
τητα επιστημονικά όργανα για χρήση στα πλαίσια του 
ΠΜΣ. Η υποδομή αυτή εμπλουτίζεται περαιτέρω και θα 
συνεχίσει να εμπλουτίζεται από διάφορους πόρους μετα¬ 
ξύ των οποίων είναι και η χρηματοδότηση από το ΕΠΕΑ- 
ΕΚ. 

Άρθρο 10 

Διάρκεια Λειτουργίας 

Το ΠΜΣ θα λειτουργήσει για δέκα (10) έτη. 

Άρθρο 11 

Κόστος Λειτουργίας 

Από 1-1-1998 έως 31-12-1999 το κόστος λειτουργίας υ¬ 
πολογίζεται σε 268.280.000 δρχ. που θα καλυφθεί από το 
πρόγραμμα του ΕΠΕΑΕΚκαιτο οποίο αναλύεται ως εξής: 

α) Αμοιβές (μέλη Δ.Ε.Π., εξωτ. συνεργάτες, διοικητικό 
προσωπικό), 74.500.000 

β) Δαπάνες μετακινήσεων, 22.900.000 

γ) Δαπάνες για αναλώσιμα και άλλες προμήθειες, 
31.000.000. 

δ) Δαπάνες υποτροφίας, 77.040.000 
ε) Υλικοτεχνική υποδομή, 50.000.000 
στ) Γενικές δαπάνες, 12.840.000 
Από 1-1-2000 το ετήσιο κόστος λειτουργίας αναλύεται 
ως εξής: 

α) Αμοιβές, 30.000.000 
β) Δαπάνες μετακινήσεων, 5.000.000 
γ) Δαπάνες για αναλώσιμα, 5.000.000 
δ) Δαπάνες για υποτροφίες, 25.000.000 
ε) Υλικοτεχνική υποδομή, 10.000.000 
στ) Γενικές δαπάνες, 7.500.000 
και θα καλυφθεί από ερευνητικά προγράμματα, προ¬ 
γράμματα παροχής υπηρεσιών στη βιομηχανία και από 
χρηματοδότηση από το ΤΣΜΕΔΕ. 

Άρθρο 12 

Μεταβατικές διατάξεις 

Οι λεπτομέρειες των ανωτέρω καθορίζονται απάτην Ει¬ 
δική Διατμηματική Επιτροπή (Ε.Δ.Ε.) που συγκροτείται 
σύμφωνα με τα οριζόμενα στην παραγρ. 18 του άρθρου 
12τουΝ. 2083/92. 

Με απόφαση της ΕΔΕ καθορίζεται ο τρόπος αξιολόγη¬ 
σης της επίδοσης των φοιτητών του ΠΜΣ. Επίσης η ΕΔΕ 
αποφασίζει για τυχόν τροποποιήσεις του προγράμματος 
σπουδών, των τίτλων και του περιεχομένου των μαθημά¬ 
των. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1998 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

-♦- 

Αριθ. Β7/414 (3) 

Έγκριση Προγράμματος Μεταπτυχιακών Σπουδών "Δια- 
πανεπιστημιακό Διδακτορικό Πρόγραμμα Σπουδών" 
των Τμημάτων Οικονομικής Επιστήμης του Οικονομι¬ 
κού Πανεπιστημίου Αθηνών και του Εθνικού και Καπό- 
διστριακού Πανεπιστημίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των άρθρων 11,12 και 13 του Ν.2083/92 (ΦΕΚ 159 
τ.Α') "Εκσυγχρονισμός της Ανωτάτης Εκπαίδευσης". 

β) Του άρθρου 16 παρ. 1 και 2 του Ν.2327/1995 (ΦΕΚ 
156 τ.Α') "Εθνικό Συμβούλιο Παιδείας, ρύθμιση θεμάτων 
Έρευνας Παιδείας κ.λπ.". 

Υ) Του άρθρου 29Α'του Ν. 1558/1985 (ΦΕΚ 137Α') "Κυ¬ 
βέρνηση και Κυβερνητικά Όργανα", όπως αυτό προστέ¬ 
θηκε με το άρθρο 27 του Ν.2081/1992 (ΦΕΚ 154Α) "Ρύθ¬ 
μιση του θεσμού των επιμελητηρίων και άλλες διατάξεις" 
και αντικαταστάθηκε με την παράγραφο 2α του άρθρου 1 
του Ν.2469/1997 (ΦΕΚ 38Α') "Περιορισμός και βελτίωση 
της αποτελεσματικότητας των κρατικών δαπανών και άλ¬ 
λες διατάξεις". 

δ) Την αριθ. Ο (94) 1423/29-7-1997 απόφαση της Επι¬ 
τροπής Ευρωπαϊκών Κοινοτήτων, σχετική με τη χορήγη¬ 
ση συνδρομής του Ευρωπαϊκού Κοινοτικού Ταμείου (Ε- 
ΚΤ) και του Ευρωπαϊκού Ταμείου Περιφερειακής Ανάπτυ¬ 
ξης (ΕΤΠΑ) για την υλοποίηση του Επιχειρησιακό 


Πρόγραμμα Εκπαίδευσης και Αρχικής Επαγγελματικής 
Κατάρτισης (ΕΠΕΑΕΚ) που εντάσσεται στο Κοινοτικό 
Πλαίσιο Στήριξης, στην Ελλάδα. 

2. Το γεγονός ότι από τις διατάξεις της απόφασης αυ¬ 
τής δενπροκαλείταιδαπάνη εις βάροςτου Κρατικού Προ¬ 
ϋπολογισμού, σύμφωνα με τη διάταξη της παραγράφου 4 
του άρθρου 1 του Ν.2469 (ΦΕΚ 38 τ.Α') "Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις". 

3. Τα αποσπάσματα πρακτικών των Γενικών Συνελεύσε¬ 
ων των Τμημάτων Οικονομικής Επιστήμης του Οικονομι¬ 
κού Πανεπιστημίου Αθηνών (συνεδρία 14/5/1997) και του 
Εθνικού και Καποδιστριακού Πανεπιστημίου Αθηνών (συ¬ 
νεδρία 29/4/1998) 

4. Τα αποσπάσματα πρακτικώντων Συγκλήτων με την ει¬ 
δική σύνθεση του Οικονομικού Πανεπιστημίου Αθηνών 
(συνεδρία 25/6/1998) και του Εθνικού και Καποδιστρια- 
κού Πανεπιστημίου Αθηνών (συνεδρία 7/5/1998). 

5. Το από 7-8-1998 Υ.Σ. 7017τηςΔ/νσης Κ.Π.Σ. με το ο¬ 
ποίο βεβαιώνεται ότι η πρόταση πληροί τους όρους της 
προκήρυξης, αποφασίζουμε: 

Εγκρίνουμε από το ακαδημαϊκό έτος 1998-1999 τη λει¬ 
τουργία του Διαπανεπιστημιακού Διδακτορικού Προ¬ 
γράμματος Σπουδών (ΔΔΠΣ) των Τμημάτων Οικονομικής 
Επιστήμης του Οικονομικού Πανεπιστημίου Αθηνών και 
του Εθνικού και Καποδιστριακού Πανεπιστημίου Αθηνών, 
σύμφωνα με τα εξής: 

Άρθρο 1 

Γενικές Διατάξεις 

Τα Τμήματα Οικονομικής Επιστήμης του Οικονομικού 
Πανεπιστημίου Αθηνών και του Εθνικού και Καποδιστρια- 
κού Πανεπιστημίου Αθηνών οργανώνουν και λειτουργούν 
Διαπανεπιστημιακό Διδακτορικό Πρόγραμμα Σπουδών 
(ΔΔΠΣ) από το ακαδημαϊκό έτος 1998-99, σύμφωνα με τις 
διατάξεις της απόφασης αυτής και τις διατάξεις των άρ¬ 
θρων 10 έως 12του Ν.2083/92. 

Τη διοικητική υποστήριξη του προγράμματος αναλαμ¬ 
βάνει η Γραμματεία του Τμήματος Οικονομικής Επιστή¬ 
μης του Οικονομικού Πανεπιστημίου Αθηνών. 

Άρθρο 2 

Αντικείμενο - Σκοπός 

Το Διαπανεπιστημιακό Διδακτορικό Πρόγραμμα Σπου¬ 
δών έχει τα ακόλουθα αντικείμενα-σκοπούς: 

α) Την ενίσχυση των υπαρχόντων ανεξάρτητων μετα¬ 
πτυχιακών προγραμμάτων επιπέδου ΜαείθΓε τα οποία ή¬ 
δη λειτουργούν στα αντίστοιχα Τμήματα των συνεργαζο- 
μένων Πανεπιστημίων. 

β) Τη δημιουργία ενός κοινού διδακτορικού προγράμ¬ 
ματος υψηλής ποιότητας, το οποίο να είναι εφάμιλλο με 
τα καλύτερα μεταπτυχιακά προγράμματα των πανεπιστη¬ 
μίων των Ηνωμένων Πολιτειών Αμερικής (Η.Π.Α.) και της 
Ευρωπαϊκής Ένωσης (Ε.Ε). 

γ) Την ανάπτυξη εκπαιδευτικών υπηρεσιών υψηλής ποι¬ 
ότητας στην οικονομική επιστήμη και την προσέλκυση τό¬ 
σο Ελλήνων όσο και ξένων φοιτητών και καθηγητών, και 
δ) Την ενίσχυση του ερευνητικού έργου και την επιμόρ¬ 
φωση των μελών ΔΕΠ των συνεργαζόμενων Τμημάτων με 
τη συνεχή ανανέωση του γνωστικού τους αντικειμένου 
και την ανάπτυξη συνεργιών μέσω κοινών ερευνητικών 
και επιμορφωτικών πρωτοβουλιών. 

Στόχος του προγράμματος αυτού είναι να εκπαιδεύσει 

πτυχιούχους για σταδιοδρομίες στον ακαδημαϊκό χώρο, 
τόσο στον τομέα της έρευνας όσο και στον τομέα της δι¬ 
δασκαλίας. Επίσης, στοχεύει στο να προετοιμάσει ανώ¬ 
τερα στελέχη για σταδιοδρομία σε τράπεζες, σε επιχει¬ 
ρήσεις, και σε οργανισμούς του δημόσιου και του ιδιωτι¬ 
κού τομέα. Τέλος, σκοπός του είναι και η δημιουργία μιας 
εστίας και ενός πόλου για τη διεξαγωγή υψηλού επιπέδου 
επιστημονικής έρευνας στο χώρο της οικονομικής επι- 
στήμης. 

Άρθρο 3 

Μεταπτυχιακοί Τίτλοι 

Το Διαπανεπιστημιακό Διδακτορικό Πρόγραμμα Σπου¬ 
δών θα χορηγεί δύο μεταπτυχιακούς τίτλους: 

α) Μεταπτυχιακό Δίπλωμα Ειδίκευσης στην Οικονομική 
Ανάλυση (ΜαείθΓ'δ ίη Εοοηοιτιϊο ΑηβΙγεΐδ) και 

β) Διδακτορικό Δίπλωμα Οικονομικής Επιστήμης (ΡΙιΌ. 
ϊη Εεοηοηιΐοδ). 

Οι τίτλοι απονέμονται από κοινού από τα συνεργαζόμε- 
να τμήματα των ΑΕΙ, των οποίωντα ονόματα εμφανίζονται 
εις τους χορηγούμενους τίτλους σπουδών. 

Αρθρο 4 

Κατηγορίες Πτυχιούχων 

Στο Διαπανεπιστημιακό Διδακτορικό Πρόγραμμα Σπου¬ 
δών (ΔΔΠΣ) γίνονται δεκτοί πτυχιούχοι τμημάτων Α.Ε.Ι. 
Τεχνολογικών, Θετικών ή Οικονομικών Κατευθύνσεων 
της ημεδαπής ή αντίστοιχων τμημάτων της αλλοδαπής, 
καθώς και τττυχιούχοιΤμημάτωνΤ.Ε.Ι. αντίστοιχων κατευ¬ 
θύνσεων, σύμφωνα με τις προϋποθέσεις του άρθρου 16 
του Ν. 2327/95. 

Άρθρο 5 

Χρονική Διάρκεια 

Για την περάτωση των σπουδών κατά τον πρώτο κύκλο 
και την απονομή του Μεταπτυχιακού Διπλώματος Ειδί¬ 
κευσης στην Οικονομική Ανάλυση (Μ&δίβΓε ΐη Εοοηοιπΐο 
ΑηεΙγδϊδ) απαιτούνται κατ’ ελάχιστο δύο (2) ακαδημαϊκά 
έτη, ενώ για τον δεύτερο κύκλο σπουδών και την απονο¬ 
μή του Διδακτορικού Διπλώματος Οικονομικής Επιστή¬ 
μης (ΡΥ).ϋ. ίη Εοοηοηηΐοδ) απαιτούνται κατ' ελάχιστο τέσ¬ 
σερα (4) ακαδημαϊκά έτη. 

Άρθρο 6 

Πρόγραμμα Μαθημάτων 

’θήματα, η διδακτική και ερευνητική απασχόληση, 
Οι πρακτικές ασκήσεις και οι κάθε άλλου είδους εκπαι¬ 
δευτικές και ερευνητικές δραστηριότητες για την απονο¬ 
μή των κατά το άρθρο 3 τίτλων ορίζονται ως εξής: 

• Για το Μεταπτυχιακό Δίπλωμα Ειδίκευσης στην Οικο¬ 
νομική Ανάλυση (ΜβδίΘΓ’δ ίη Εοοηοηηίο ΑηεΙγδίδ) 

Μαθήματα 

Α ΕΞΑΜΗΝΟ 

1. Μακροοικονομική Θεωρία I, II 

2. Μικροοικονομική Θεωρία I, II 

3. Οικονομετρία I, II 

4. Ποσοτικές Μέθοδοι I, II 

Β ΕΞΑΜΗΝΟ 

1. Μακροοικονομική Θεωρία III, IV 

2. Μικροοικονομική Θεωρία III, IV 

3. Οικονομετρία III 

4. Οικονομετρία IV (Πρακτικές Εφαρμογές) 

5. Ποσοτικές Μέθοδοι III 

6. Ερευνητική Μεθοδολογία 


7. Ιστορία Οικονομικής Σκέψης 
Γ ΕΞΑΜΗΝΟ 

1. Μάθημα Πεδίου I (Μέρος Α' και Β’) 

2. Μάθημα Πεδίου II (Μέρος Α’ και Β’) 

3. Μάθημα Πεδίου III (Μέρος Α’ και Β’) 

4. Οικονομική Ιστορία (Μέρος Α’ και Β’) 

5. Μάθημα Επιλογής I 

6. Μάθημα Επιλογής II 
Δ* ΕΞΑΜΗΝΟ 

1. Μάθημα Πεδίου I (Μέρος Γ και Δ’) 

2. Μάθημα Πεδίου II (Μέρος Γ καιΔ’) 

3. Μάθημα Πεδίου III (Μέρος Γ καιΔ’) 

4. Μάθημα Επιλογής III 

5. Μάθημα Επιλογής IV 

Το Μεταπτυχιακό Δίπλωμα Ειδίκευσης στην Οικονομική 
Ανάλυση θα απονέμεται εφ’ όσον ο φοιτητής ολοκληρώ¬ 
σει με επιτυχία τα μαθήματα του προγράμματος σπουδών 
και περάσει τις εξετάσεις στα μαθήματα ειδίκευσης του 
πρώτου και του δεύτερου έτους. 

• Για το Διδακτορικό Δίπλωμα στα Οικονομικά (ΡάΌ. ΐη 
Εοοηοπιίοε) 

Με τη συμπλήρωση του πρώτου κύκλου σπουδών, οι υ¬ 
ποψήφιοι διδακτορικού διπλώματος θα εξετάζονται για ε¬ 
πάρκεια σε δύοτομείς. Αφού περάσουν με επιτυχία αυτές 
τις εξετάσεις, οι φοιτητές θα εισέρχομαι στο δεύτερο κύ¬ 
κλο σπουδών κατά τον οποίο θα συγγράφουντη διδακτο¬ 
ρική τους διατριβή ενώ ταυτόχρονα θα παρακολουθούν 
σεμιναριακά μαθήματα και ερευνητικά σεμινάρια. 

Μαθήματα 
Α’ ΕΞΑΜΗΝΟ 

1. Μακροοικονομική Θεωρία I, II 

2. Μικροοικονομική Θεωρία I, II 

3. Οικονομετρία I, II 

4. Ποσοτικές Μέθοδοι I, II 
Β' ΕΞΑΜΗΝΟ 

1. Μακροοικονομική Θεωρία III, IV 

2. Μικροοικονομική Θεωρία III, IV 

3. Οικονομετρία III 

4. Οικονομετρία IV (Πρακτικές Εφαρμογές) 

5. Ποσοτικές Μέθοδοι III 

6. Ερευνητική Μεθοδολογία 

7. Ιστορία Οικονομικής Σκέψης 
Γ ΕΞΑΜΗΝΟ 

1. Μάθημα Πεδίου ί (Μέρος Α( και Β() 

2. Μάθημα Πεδίου II (Μέρος Α( και Β() 

3. Μάθημα Πεδίου III (Μέρος Α( και Β() 

4. Οικονομική Ιστορία (Μέρος Α( και Β() 

5. Μάθημα Επιλογής I 

6. Μάθημα Επιλογής II 
Δ ΕΞΑΜΗΝΟ 

1. Μάθημα Πεδίου I (Μέρος Γ( καιΔ() 

2. Μάθημα Πεδίου II (Μέρος Γ( και Δ() 

3. Μάθημα Πεδίου III (Μέρος Γ( και Δ() 

4. Μάθημα Επιλογής III 

5. Μάθημα Επιλογής IV 
Ε’ ΕΞΑΜΗΝΟ 

1. Σεμινάριο I 

2. Σεμινάριο II 

3. Παρουσίαση Πρότασης Διατριβής 
ΣΤ ΕΞΑΜΗΝΟ 

1. Σεμινάριο III 

2. Σεμινάριο IV 

3. Συγγραφή Διδακτορικής Διατριβής 

Τ ΕΞΑΜΗΝΟ 

Συγγραφή Διδακτορικής Διατριβής 

Η’ ΕΞΑΜΗΝΟ 

Συγγραφή Διδακτορικής Διατριβής 

Μετά τη συμπλήρωση της διδακτορικής διατριβής, κά¬ 
θε φοιτητής θα εξετάζεται από επιτροπή σύμφωνα με το 
ισχύον σύστημα απονομής διδακτορικών διπλωμάτων. 

Τα μαθήματα πεδίου και επιλογής, καθώς και τα σεμι¬ 
νάρια τα καθορίζει η Τριμελής Εισηγητική Επιτροπή του 
άρθρου 12 παρ. 5α του Ν. 2083/1992. 

Άρθρο 7 

Αριθμός Εισακτέων 

Ο αριθμός εισακτέων στο πρόγραμμα ορίζεται κατ’ α¬ 
νώτατο όριο σε τριάντα (30) κατ’ έτος. 

Άρθρο 8 
Προσωπικό 

Στο Διαπανεπιστη μιακό Διδακτό ρικό Π ρόγραμμα Σπου¬ 
δών θα απασχολούνται μέλη ΔΕΠ από τα Τμήματα Οικο¬ 
νομικής Επιστήμης του Οικονομικού Πανεπιστημίου Αθη¬ 
νών και του Εθνικού και Καποδιστριακού Πανεπιστημίου 
Αθηνών. Επίσης, θα προσκαλούνται να διδάξουν καθηγη¬ 
τές από άλλα ελληνικά ΑΕΙ, άλλα τμήματα των συνεργα- 
ζομένων ΑΕΙ, και Έλληνες και ξένοι πανεπιστημιακοί από 
το εξωτερικό. 

Άρθρο 9 

Υλικοτεχνική Υποδομή 

Το Διαπανεπιστημιακό Διδακτορικό Πρόγραμμα Σπου¬ 
δών θα λειτουργήσει σε κτιριακές εγκαταστάσεις οι οποί¬ 
ες θα παραχωρηθούν από τα συνεργαζόμενα Πανεπιστή¬ 
μια και θα προσαρμοστούν έτσι ώστε να ανταποκρίνονται 
στα πρότυπα που έχουν καθιερωθεί για ανάλογα προ¬ 
γράμματα στις Ηνωμένες Πολιτείες και στις χώρες της 
Ευρωπαϊκής Ένωσης. 

Συμπληρωματικά προς τις πιο πάνω εγκαταστάσεις, θα 
χρησιμοποιηθούν επίσης: Οι Βιβλιοθήκες των συνεργα- 
ζόμενων πανεπιστημιακών ιδρυμάτων, οι εγκαταστάσεις 
Η/Υ που διαθέτουν, καθώς και οι προσβάσεις τους σε δί¬ 
κτυα βάσεων δεδομένων, λογισμικό κ.λπ. 

Άρθρο 10 

Διάρκεια Λειτουργίας 

Το Διδακτορικό Πρόγραμμα Σπουδών θα λειτουργήσει 
στο διηνεκές. 

Άρθρο 11 

Κόστος λειτουργίας 

Από 1-1-1998 έως 31-12-1999 το κόστος λειτουργίας υ¬ 
πολογίζεται σε δρχ. Διακόσια ογδόντα δύο εκατομμύρια 
οκτακόσιες σαράντα χιλιάδες (282.840.000) που θα καλυ¬ 
φθεί από το πρόγραμμα του ΕΠΕΑΕΚή και από άλλες πη¬ 
γές (εκτός από τους εθνικούς πόρους και από δίδακτρα) 
και το οποίο αναλύεται ως εξής: (σύμφωνα με την προκή¬ 
ρυξη του ΕΠΕΑΕΚ). 


α) Αμοιβές (μέλη Δ.Ε.Π., εξωτ. συνε¬ 
ργάτες, διοικητικό προσωπικό), 
β) Δαπάνες μετακινήσεων, 
γ) Δαπάνες για αναλώσιμα 
και άλλες προμήθειες, 
δ) Δαπάνες υποτροφίας, 
ε) Υλικοτεχνική υποδομή, 


122.000.000 

30.000.000 

53.000.000 

21.300.000 

42.400.000 


στ) Γενικές δαπάνες. 14.140.000 

ΣΥΝΟΛΟ 282.840.000 

Μετά την 1-1-2000 το ετήσιο κόστος λειτουργίας του 
προγράμματος εκτιμάται ότι θα διαμορφωθεί σταδιακά έ¬ 
τσι ώστε στην αρχή του πέμπτου έτους της λειτουργίας 
του, θα φθάσει στα ακόλουθα επίπεδα: 

ΕΞΟΔΑ 


α) 

Αμοιβές (μέλη Δ.Ε.Π., εξωτ. συνε¬ 



ργάτες, διοικητικό προσωπικό), 

60.000.000 

β) 

Δαπάνες μετακινήσεων 

15.000.000 

Υ) 

Δαπάνες για αναλώσιμα και 



άλλες προμήθειες 

26.800.000 

δ) 

Δαπάνες υποτροφίας 



(36X1.200.000) 

43.200.000 

ε) 

Υλικοτεχνική υποδομή 

15.000.000 

στ) 

Γ ενικές δαπάνες 

10.000.000 


ΣΥΝΟΛΟ 

170.000.000 

Ε 

:ςοδα 


α) 

Χορηγίες συνεργαζόμενων 



Πανεπιστημίων 

30.000.000 

β) 

Χορηγίες από άλλους φορείς 

15.000.000 

Υ) 

Δίδακτρα 



(120-36=84X1.500.000) 

125.000.000 


ΣΥΝΟΛΟ 

170.000.000 


Άρθρο 12 

Μεταβατικές διατάξεις 

Αποφάσεις που αφορούν τη λειτουργία του Διαπανεπι- 
στημιακού Διδακτορικού Προγραμμάτος Σπουδών 
(ΔΔΠΣ) θα λαμβάνονται, μέσα στα πλαίσια του ισχύοντος 
κανονισμού σπουδών, από την Ειδική Διατμηματική Επι¬ 
τροπή (ΕΔΕ) που συγκροτείται σύμφωνα με τις διατάξεις 
του άρθρου 12παραγρ. Ιγτου Ν. 2083/92. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1998 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

-♦- 

Αριθ. Β7/434 (4) 

Έγκριση προγράμματος Μεταπτυχιακών Σπουδών του 
Τμήματος Αγρονόμων και Τοπογράφων Μηχανικών 
της Πολυτεχνικής Σχολής του ΑΠΘ με τίτλο ΤΕΩ- 
ΠΛΗΡΟΦΟΡΙΚΗ" σε αντικατάσταση του Π.Μ.Σ. που εί¬ 
χε εγκριθεί με την Φ. 711/114/Β7/208/23.4.96 Υπουρ¬ 
γική απόφαση (ΦΕΚ305/Β/96). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. των άρθρων 11, 12 και 13 του Ν. 2083/1992 (ΦΕΚ 159 
τ. Α’) "Εκσυγχρονισμός της Ανώτατης εκπαίδευσης" 

β.του άρθρου 16 παρ. 1 και 2 του Ν. 2327/95 (ΦΕΚ 156 
τ. Α') "Εθνικό Συμβούλιο Παιδείας, ρύθμιση θεμάτων έ¬ 
ρευνας παιδείας κλπ." με τις οποίες μεταξύ άλλων προ- 
βλέπεται συμπληρωματικά η δυνατότητα και αποφοίτων 
λοιπών τμημάτων να γίνονται δεκτοί στα προγράμματα 
Μεταπτυχιακών Σπουδών στα Α.Ε.Ι. 

γ. του άρθρου 29 Α' του Ν. 1558/85 (ΦΕΚ 137 Α), όπως 

αυτό προστέθηκε με το άρθρο 27 του Ν. 2081/92 (ΦΕΚ 
154 ΑΜ) όπως αντικαταστάθηκε με την παρ. 2α του άρ¬ 
θρου 1 του Ν. 2469 (ΦΕΚ 38 ΑΜ) 

2. Την αριθ. Ο (94) 1423/29.7.97 απόφαση της Επιτρο¬ 
πής Ευρωπαϊκών Κοινοτήτων, σχετικά με τη χορήγηση 
συνδρομής του Ευρωπαϊκού Κοινοτικού Ταμείου (ΕΚΤ) 
και του Ευρωπαϊκού Ταμείου Περειφερειακής Ανάπτυξης 
(ΕΤΠΑ) για την υλοποίηση του ΕΠΕΑΕΚ που εντάσσεται 
στο Κοινοτικό Πλαίσιο Στήριξης στην Ελλάδα. 

3. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη εις βάρος του Κρατικού προ¬ 
ϋπολογισμού, σύμφωνα με τη διάταξη της παραγράφου 4 
του άρθρου 1 του Ν. 2469/97 (ΦΕΚ 38 τ. Α’) "Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξει γ". 

4 Τα αποσπάσματα πρ πικών της Γ.Σ.Ε.Σ. του Τμήμα¬ 
τος Αγρονόμων και Τογ*·,; ·γ>άφων Μηχανικών της Πολυτε¬ 
χνικής Σχολής του Αρ ποτελείου Πανεπιστημίου Θεσσα¬ 
λονίκης, 3/24-2-98 και 0/23-6-98. 

5. Τα αποσπάσματα πρακτικών της Συγκλήτου με ειδική 
σύνθεση του Αριστοτελείου Πανεπιστημίου Θεσσαλονί¬ 
κης 45/18.03.98 και 49/8-7-98. 

6. Το από 11.05.98 Υπηρεσιακό Σημείωμα 3142 της 
Δ/νσης Β’ Κ.Π.Σ. βάσει του οποίου έγινε η προσαρμογή 
της πρότασης αυτής. 

7. Το από 5 Ιουνίου 1998 έγγραφο Α-11819 της Συγκλή¬ 
του του Α.Π.Θ. σχετικά με την επαναδιατύπωση του άρ¬ 
θρου "Κατηγορίες πτυχιούχων" των Υ.Α. για Π.Μ.Σ. που 
χρηματοδοτούνται από το ΕΠΕΑΕΚ, αποφασίζουμε: 

Αρθρο 1 

Γενικές Διατάξεις 

Το ΤΑΤΜ-ΑΠΘ της ΠΣ του ΑΠΘ οργανώνει και λειτουρ¬ 
γεί από το ακαδημαϊκό έτος 1997-98 Πρόγραμμα Μετα¬ 
πτυχιακών Σπουδών (ΠΜΣ) με τίτλο ΤΕΩΠΛΗΡΟΦΟΡΓ 
ΚΗ" σύμφωνα με τις γενικές διατάξεις του παρόντος και 
τις σχετικές διατάξεις των άρθρων 10 έως 12 και 14 του 
Ν.2083/1992, σε αντικατάσταση του Π.Μ.Σ. που εγκρίθη- 
κε με την αριθμ. φ.711/114/Β7/208/23.4.96 Υπουργική α¬ 
πόφαση (ΦΕΚ305/Β' /96). 

Άρθρο 2 

Αντικείμενο - Σκοπός 

Η εξέλιξη της επιστήμης του Αγρονόμου και Τοπογρά¬ 
φου Μηχανικού, που εμπεριέχει τα γνωστικά αντικείμενα 
της Τοπογραφίας, της Γεωδαισίας, της Χαρτογραφίας, 
της Φωτογραμμετρίας, του Κτηματολογίου, των Συστη¬ 
μάτων Πληροφοριών Χώρου, των Γεωγραφικών Συστη¬ 
μάτων Πληροφοριών, της Γεωγραφίας, της Περιφερεια¬ 
κής Ανάπτυξης, της Τηλεπισκόπησης, των Συγκοινωνια¬ 
κών έργων και των Μεταφορών, των Υδραυλικών και των 
Εγγειοβελτιωτικών έργων, έχει επιβάλλει την ανάπτυξη α¬ 
ντίστοιχων ερευνητικών κατευθύνσεων στις οποίες το 
ΤΑΤΜ-ΑΠΘ ανταποκρίνεται με επιτυχία, όπως αυτό τεκ¬ 
μηριώνεται από τα εκπονούμενα ερευνητικά προγράμμα¬ 
τα και από το πλήθος των δημοσιεύσεων των μελών ΔΕΠ, 
και του λοιπού επιστημονικού προσωπικού του Τμήματος. 
Το ΠΜΣ έχει ως αντικείμενο τη συντονισμένη ανάπτυξη 
των παραπάνω συγγενών ερευνητικών κατευθύνσεων 
που αναφέρονται σε τεχνολογίες αιχμής και εμπίπτουν σε 
επιστημονικούς τομείς υψηλής προτεραιότητας για τη 
χώρα μας. Η σκοπιμότητα ενός ΠΜΣ στο ΤΑΤΜ-ΑΠΘ προ¬ 
κύπτει από τις ακόλουθες επιδιώξεις: 


(α) Κάλυψητωναναγκώντηςχώρας μεεξειδικευμένους 
στα προαναφερθέντα γνωστικά αντικείμενα επιστήμονες 
υψηλής στάθμης οι οποίοι θα συμβάλουν στην οικονομι¬ 
κή, τεχνολογική και κοινωνική της ανάπτυξη. 

(β) Προετοιμασία των μελλοντικών στελεχών των ΑΕΙ, 
των Ερευνητικών Κέντρων και των αναγκών της παραγω¬ 
γής- 

Άρθρο 3 

Μεταπτυχιακοί Τίτλοι 
(α) Το ΠΜΣ απονέμει: 

(1) Μεταπτυχιακό Δίπλωμα Ειδίκευσης (ΜΔΕ), στη Γεω- 
πληροφορική, με κατευθύνσεις στη Γεωδαισία, στις Ψη¬ 
φιακές Απεικονίσεις και στους Υδατικούς Πόρους, και 

(2) Διδακτορικό Δίπλωμα (ΔΔ) και Τίτλο του Διδάκτορα 
Μηχανικού ή του Διδάκτορα, ανάλογα με τις προπτυχια¬ 
κές σπουδές του Υποψήφιου Διδάκτορα. Ειδικότερα, α- 
πονέμεται: 

(2α) ο τίτλος του Διδάκτορα Μηχανικού του ΤΑΤΜ-ΑΠΘ, 
εάν πρόκειται για μηχανικό (διπλωματούχο ομοταγούς 
Πολυτεχνικού Τμήματος) μέλος του ΤΕΕ, ή 
(2β) ο τίτλος του Διδάκτορα του ΤΑΤΜ-ΑΠΘ, εάν πρό¬ 
κειται για πτυχιούχο άλλου Πανεπιστημιακού Τμήματος. 

(β) Στο ΜΔΕ και στο ΔΔ αναφέρεται υποχρεωτικά ο τίτ¬ 
λος του πτυχίου ή του διπλώματος του αποφοίτου και η ε¬ 
πιστημονική περιοχή (ειδίκευση και κατεύθυνση) που α¬ 
κολούθησε. 

(γ) Το ΜΔΕ είναι απαραίτητο προκειμένου ο ΜΦ να α¬ 
ξιολογηθεί για να ανακηρυχθεί ως ΥΔ. 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται κατ’αρχή δεκτοί για εξέταση διπλω¬ 
ματούχοι μηχανικοί των ΑΕΙ της ημεδαπής και αλλοδα¬ 
πής. Επίσης γίνονται δεκτοί και απόφοιτοι Τμημάτων συγ¬ 
γενούς γνωστικού αντικειμένου της ημεδαπής ή αλλοδα¬ 
πής από θετικές ή τεχνολογικές κατευθύνσεις σε 
ποσοστό επί των εισαγομένων φοιτητών καθοριζόμενο α¬ 
πό τη Γ.Σ.Ε.Σ. του Τμήματος και για τους οποίους η από¬ 
κτηση του Μ.Δ.Ε. ή καιτουΔ.Δ. δε συνεπάγεται και την α¬ 
πόκτηση του βασικού διπλώματος του Αγρονόμου και Το¬ 
πογράφου Μηχανικού. Με τον ίδιο ως άνω περιορισμό 
γίνονται κατ’ αρχήν δεκτές προς εξέταση και αιτήσεις υ¬ 
ποψηφιότητας κατόχων τίτλων σπουδών λοιπών Τμημά¬ 
των, σύμφωνα με τα προβλεπόμενα στις ισχύουσες δια¬ 
τάξεις. 

Άρθρο 5 

Χρονική Διάρκεια Σπουδών 

(α) Η χρονική διάρκεια για την απονομή των κατά το άρ¬ 
θρο 3 του παρόντος τίτλων ορίζεται για μεντο ΜΔΕ σε (4) 
διδακτικά εξάμηνα και για το διδακτορικό δίπλωμα επί 
πλέον (6) εξάμηνα τουλάχιστον. 

(β) Η μέγιστη διάρκεια εκπόνησης της ΔΔ ορίζεται σε 
πέντε (5) έτη. Μόνο σε ειδικές περιπτώσεις και με αιτιο¬ 
λογημένη εισήγηση της ΤΣΕ και έγκριση της ΓΣΕΣ είναι 
δυνατό να παραταθεί η ανωτέρω μέγιστη χρονική διάρ¬ 
κεια. 

Άρθρο 6 

Πρόγραμμα Μαθημάτων 

Αναλυτικά το πρόγραμμα μαθημάτων έχει ως εξής: 

1 ο Εξάμηνο 
ΜΜ υποδομής 


11744 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ερευνητική Μεθοδολογία 
Μαθηματικά 

Προχωρημένα θέματα οτατιστικής 
Προχωρημένα θέματα πληροφορικής 
Προχωρημένα θέματα αριθμητικής ανάλυοης 
ΜΜ κορμού 

Τεχνολογία Γεωδαιτικών - Τοπογραφικών - Φωτογραμ- 
μετρικών οργάνων. Αποτυπώσεις 
Στοχαστικές μέθοδοι στις γεωεπιστήμες 
Φασματικές μέθοδοι στις γεωεπιστήμες 
Σχεδιασμός και ανάλυση γεωγραφικών συστημάτων 
πληροφοριών 
2ο Εξάμηνο 
ΜΜ εξειδίκευσης 
ΓΕΩΔΑΙΤίΚΗ ΚΑΤΕΥΘΥΝΣΗ 
Προσδιορισμός πεδίου βαρύτητας 
Εφαρμογές διαστημικών μεθόδων 
Προσδιορισμός θέσης - 0Ρ5- Γεωδυναμική 
Θεωρία και μεθοδολογία 
ΚΑΤΕΥΘΥΝΣΗ: ΨΗΦΙΑΚΕΣ ΑΠΕΙΚΟΝΙΣΕΙΣ 
Επεξεργασία ψηφιακής εικόνας, Τηλεπισκόπηση 
Ψηφιακή Φωτογραμμετρία 
Ψηφιακή Χαρτογραφία 

Ψηφιακά μο\σέλα εδάφους (ΨΜΕ) - Εφαρμογές στην ο¬ 
δοποιία και υδρολογία 
ΚΑΤΕΥΘΥΝΣΗ: ΥΔΑΤΙΚΟΙ ΠΟΡΟΙ 
Υπόγειοι υδατικοί πόροι 
Επιφανειακοί υδατικοί πόροι- Υδρογεωλογία 
Ψηφιακή Χαρτογραφία 

Ψηφιακά μοντέλα εδάφους (ΨΜΕ) - Εφαρμογές στην ο¬ 
δοποιία και υδρολογία 

Για όλα τα μαθήματα οι ώρες διδασκαλίας είναι 3 ανά ε¬ 
βδομάδα και κάθε μάθημα πιστώνεται με μια διδακτική 
μονάδα. 

Άρθρο 7 

Αριθμός Εισακτέων 

Ο αριθμός των εισακτέων στο πρόγραμμα ορίζεται κατ’ 
ανώτατο όριο σε 10. 

Άρθρο 8 
Προσωπικό 

Στο ΠΜΣτου ΤΑΤΜ-ΑΠΘ θα απασχοληθούν: 

1.34 μέλη ΔΕΠ του ΤΑΤΜ-ΑΠΘ 

2. 1 μέλος ΔΕΠ άλλου Τμήματος για μεταφορά τεχνο¬ 
γνωσίας μέσω σεμιναρίων. 

3.3 μέλη του από το Διοικητικό προσωπικό του ΤΑΤΜ τα 
οποία ασκούν διοικητικό έργο καιτεχνική υποστήριξη στα 
πλαίσια του ΠΜΣ. 

4.2 μεταπτυχιακοί φοιτητές για την παροχή τεχνικής και 
διοικητικής υποστήριξης. 

Μετά το 1999 οι αριθμοί αυτοί είναι δυνατόν να αυξο- 
μειωθούν, ανάλογα με τις ανάγκες του προγράμματος. 

Άρθρο 9 

Υλικοτεχνική Υποδομή 

Το ΠΜΣ του ΤΑΤΜ-ΑΠΘ στεγάζεται κυρίως στις εγκα¬ 
ταστάσεις του ΤΑΤΜ-ΑΠΘ, κύριες και βοηθητικές, και 
χρησιμοποιεί: 

1. Τον υπάρχοντα εξοπλισμό του 

2. Τον εξοπλισμό ο οποίος αποκτήθηκε στα πλαίσια των 
ΕΠΕΑΕΚ 

3. Τον εξοπλισμό που θα αποκτάται από διάφορες πη¬ 
γές χρηματοδότησης του ΠΜΣ. 


Άρθρο 10 

Χρονική Διάρκεια Λειτουργίας του ΠΜΣ 

Το ΠΜΣτου ΤΑΤΜ-ΑΠΘ θα λειτουργήσει επί δέκα (10) 
έτη, με δυνατότητα παράτασης, μετά από πρόταση της 
ΓΣΕΣ και απόφαση του ΥΠΕΠΘ. 

Άρθρο 11 

Κόστος Λειτουργίας ΠΜΣ 

Από 1-1-97 έως 31 -12-99 το κόστος λειτουργίας υπολο¬ 
γίζεται σε 75.100.000 δρχ. από τα οποία τα 69.100.000 
δρχ θα καλυφθούν από το πρόγραμμα ΕΠΕΑΕΚ και τα 
6.000.000 δρχ. από το ΤΑΤΜ. Ο προϋπολογισμός αναλύε¬ 
ται ως έξης: 

α. Αμοιβές (μέλη ΔΕΠ, εξωτ. συνεργ., διοικητ. προσωπι¬ 
κό 16.854.000 δρχ. 

β. Δαπάνες μετακινήσεων 8.000.000 δρχ. 
γ. Δαπάνες για αναλώσιμα και άλλες προμήθειες 
24.321.000 δρχ. 

δ. Δαπάνες υποτροφιών 4.650.000 δρχ. 
ε. Υλικοτεχνική υποδομή 17.700.000 δρχ. 
στ. Γενικές δαπάνες 3.575.000 δρχ. 

Από 1.1.2000 το ελάχιστο κόστος λειτουργίας του ΠΜΣ 
εκτιμάται ότι θα είναι 12.500.000 δρχ. ανά έτος, τα οποία 
θα καλυφθούν από τα δίδακτρα που θα καταβάλουν οι 
φοιτητές, και από το ΤΣΜΕΔΕ. Επιπλέον είναι δυνατόν να 
γίνουν δεκτές πάσης φύσεως ενισχύσεις, δωρεές, χρη¬ 
ματοδοτήσεις, για την εξυπηρέτηση των σκοπών του 
Π.Μ.Σ. 

Οι πόροι αυτοί θα κατανεμηθούν ως εξής: 
α. Αμοιβές (μέλη ΔΕΠ, εξωτ. συνεργ., διοικητ. προσωπι¬ 
κό 2.500.000 δρχ, 

β. Δαπάνες μετακινήσεων 1.500.000 δρχ. 
γ. Δαπάνες για αναλώσιμα και άλλες προμήθειες 
4.000.000 δρχ. 

δ. Δαπάνες υποτροφιών 2.500.000 δρχ. 
ε. Υλικοτεχνική υποδομή 2.000.000 δρχ. 

Άρθρο 12 

Μεταβατικές Διατάξεις 

1. Η ΓΣΕΣ του ΤΑΤΜ-ΑΠΘ οφείλει να εγκρίνει τον Εσω¬ 
τερικό Κανονισμό, πριν από την έναρξη λειτουργίας του 
ΠΜΣ. 

2. Για όλα τα θέματα που δεν καλύπτονται από το παρόν 
και από τον ΕΚ, αποφασίζει η ΓΣΕΣ, μετά από εισήγηση 
της ΣΕ. 

3. Με την έναρξη ισχύος του παρόντος, ΥΔ οι οποίοι ή¬ 
δη εκπονούν ΔΔ στο ΤΑΤΜ-ΑΠΘ και των οποίων το θέμα 
έχει οριστεί πριν από την έναρξη λειτουργίας του ΠΜΣ, α¬ 
παλλάσσονται των υποχρεώσεων που συνδέονται με τις 
συστηματικές σπουδές και την απονομή ΜΔΕ και ανακη- 
ρύσονται αυτομάτως ΥΔ. 

4. Για οποιοδήποτε πρόβλημα προκόψει στην ανωτέρω 
κατηγορία ΥΔ και το οποίο δεν καλύπτεται από τα άρθρα 
του παρόντος ή από τη σχετική νομοθεσία, αρμοδία να α¬ 
ποφασίσει είναι μόνο η ΓΣΕΣ του ΤΑΤΜ-ΑΠΘ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1998 

Ο ΥΠΟΥΡΓΌΣ 

ΓΕΡΑΣΙΜΟΣ Δ. ΑΡΣΕΝΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.ΕΞ. 5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 (031) 423 956 


Πληροφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 

Πώληση Φ.Ε.Κ. 5239 762 ΠΑΤΡΑ 

Φωτοαντίγραφα παλαιών Φ.Ε.Κ. 5248 141 Κορίνθου 327 Τ.Κ. 262 23 

Βιβλιοθήκη παλαιών Φ.Ε.Κ. 5248 188 ΙΩΑΝΝΙΝΑ 

Οδηγίες για δημοσιεύματα Α.Ε. - Ε.Π.Ε. 5248 785 Διοικητήριο Τ.Κ. 454 44 

Εγγραφή Συνδρομητών Φ.Ε.Κ. και ΚΟΜΟΤΗΝΗ 

αποστολή Φ.Ε.Κ. 5248 320 Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 » 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

: Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















